《宁都西江》
清代·陆葇

停车谢尘鞅，晴江荡柔橹。中有双鱼浮，似挟浪花舞。

层云吐新双，颜色美难数。颢气指东北，划然界苍宇。

溪流忽如断，夕阳在山左。晚峰郁深翠，暮霭覆村坞。

隐隐闻雷声，孤篷戛夜雨。回溪且停桡，玉璜奏今古。

双鱼洲巨浸不没，璜溪水声如鸣玉。

作者简介：（1630—1699）清浙江平湖人，原名世枋，字次友，一字义山，号雅坪。十四岁时，清兵南下，父被执，求代父，清将令读扇上诗，应声解答，将军喜，携之北去。后得脱归，补诸生，入国学。康熙六年中进士，再试鸿博，授编修，分纂《明史》，直南书房。官至内阁学士。有《雅坪诗文稿》。